Diari Oficial de la Generalitat Valenciana


Sumari del DOGV 9835, del 24-04-2024 (2024/2870)

Anunci sobre aprovació de les bases específiques que han de regir el procés de selecció per a constituir una borsa de treball de personal coordinador tècnic d'esports.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2870


Data del document
:   02-04-2024

Organisme emissor
:   Ajuntament de Tavernes de la Valldigna

Tipus de document
:   Anunci

Anunci sobre aprovació de les bases específiques que han de regir el procés de selecció per a constituir una borsa de treball de personal coordinador tècnic d'esports. [2024/2870]  
La Regidoria Delegació de Personal ha aprovat les bases per a la formació de la següent borsa de treball:  
01. Borsa de treball de personal coordinador tècnic d'esports (subgrup A2), (exp. 1736802A - ref. interna 4-0050/2024).  
- Concurs oposició. Resolució núm. 474, de data 8 de febrer de 2024.  
De conformitat amb el que determinen les bases generals de constitució, formació i funcionament de les borses de treball d'este ajuntament (aprovades mitjançant la Resolució 00038/2020, de data 30 de gener, publicades en el BOPB 14.02.2020), durant el termini de 15 dies hàbils, comptats a partir de l'endemà de la publicació d'este anunci en el Diari Oficial de la Generalitat Valenciana, les persones interessades podran presentar la sol·licitud d'admissió a les proves selectives en el registre d'entrada d'este ajuntament, o en la forma que determina la legislació vigent de procediment administratiu.  
Les bases i models d'instàncies corresponents estan a la disposició de les persones interessades en la pàgina web municipal en la URL https://www.tavernes.es/va/pagina/processos-selectius-borses-treball, així com en les dependències de l'Oficina d'Informació (planta baixa) o Secció de Personal de l'Ajuntament (primera planta) de l'edifici de la casa consistorial ubicat en la plaça Major, 1, d'esta localitat.  
Igualment, comunicar que este acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra este acte es poden interposar els recursos següents:  
- Amb caràcter potestatiu, un recurs de reposició, o impugnar-lo directament davant la jurisdicció contenciosa administrativa.  
En el cas que s'interpose el recurs de reposició, s'ha de fer davant l'òrgan municipal que va dictar l'acte, en el termini d'un mes comptador des de l'endemà del dia que va tindre lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició s'haurà de resoldre i notificar en el termini d'un mes; en cas contrari, s'entendrà desestimat i quedarà oberta la via contenciosa administrativa.  
  
- En el cas que es decidisca interposar el recurs contenciós administratiu directament, es farà davant el Jutjat Contenciós Administratiu de València, en els terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això, sense perjuí que es puga exercitar qualsevol altra acció o recurs que es considere convenient en defensa dels drets dels interessats.  
  
La qual cosa es fa pública perquè se'n prenga coneixement.  
  
Tavernes de la Valldigna, 2 d'abril de 2024.- El cap de l'Activitat 04 de Recursos Humans i Gestió de Personal: Valentín Vercher Manclús.